Fakses līcis
Fakses līcis (dāņu: Faxe Bugt) ir jūras līcis Baltijas jūras dienvidrietumos Dānijas Zēlandes salas austrumu piekrastē. Izvietojies starp Stevnsas pussalu ziemeļos un Mēnas salu dienvidos. Līča rietumu galā Fedetas pussala atdala līci no Prestē fjorda. Līča akvatorijā un krastos vairākas dabas aizsardzības teritorijas, no kurām lielākā ir Prestē fjorda un Grēnzunda Natura 2000 teritorija. Lielākā apdzīvotā vieta krastos ir Prestē.